Enginn núverandi sveitarstjórnarfulltrúa gefur kost á sér Í Reykhólahreppi verður kosið óhlutbundnum kosningum 31. maí nk . Sama fyrirkomulag var viðhaft í síðustu kosningum en það telst hins vegar til tíðinda að allir aðalmenn í sveitarstjórn biðjast undan endurkjöri eins og þeir eiga rétt á samkvæmt lögum . Það eru þau Andrea Björnsdóttir , Ásta Sjöfn Kristjánsdóttir , Eiríkur Kristjánsson , Gústaf Jökull Ólafsson og Sveinn Ragnarsson . Einnig biðst Egill Sigurgeirsson undan kjöri í sveitarstjórn eins og hann á rétt á og gerði einnig fyrir fjórum árum . Egill var í sveitarstjórn Reykhólahrepps frá 2002 til 2010 , eða í átta ár samfleytt , og á því rétt á að biðjast undan kjöri jafnlangan tíma á eftir . Þetta kemur fram á vef Reykhólahrepps .